**Novely zákona o DPH**

Dĺžka školenia, termín a miesto konania školenia: 6 hodín

**AFS – Daňový inštitút, Lazovná 63, Banská Bystrica – 06.02.2025**

Školenie začína o **9:00 hod.**

Cena za školenie: **40,- € / osoba**

Termín na zasielanie prihlášok je najneskôr týždeň pred konaním školenia

Ubytovanie, parkovanie a strava nie sú zabezpečené.

**Maximálny počet účastníkov školenia: 20**

Organizátor: Akadémia finančnej správy, Finančné riaditeľstvo SR

**Cieľová skupina:**

Účtovníci, podnikatelia – platitelia DPH, neplatitelia DPH

**Hlavný cieľ kurzu:**

Poskytnúť účastníkom školenia základný a ucelený prehľad o najdôležitejších ustanovenia zákona č. 222/2004 Z. z. o dani z pridanej hodnoty v znení neskorších predpisov, so zameraním sa na zmeny právneho predpisu účinné od 01.01.2025 a od 01.07.2025

**Podrobný popis školenia a obsahová náplň:**

Školenie prebieha prezenčnou formou vo vzdelávacích priestoroch finančnej správy.

**Obsahom školenia sú nasledujúce témy:**

1. Zásadné zmeny v registrácii platiteľa (mení sa obdobie, za ktoré sa počíta obrat, taktiež výška obratu na účely povinnej registrácie, zmena lehôt súvisiacich s registráciou, nový registračný formulár…, a z toho vyplývajúce zmeny pri zrušení registrácie)
2. Zmena v zdaňovaní finančného lízingu (pri splnení určitých podmienok pôjde o dodanie tovaru, ktorý sa zdaní „jednorazovo“ na začiatku lízingu a splátky už nebudú zdaňované)
3. Nová definícia dodávateľa pri nadobudnutí tovaru v tuzemsku z iného členského štátu + akceptácia odpočtu dane pri tomto nadobudnutí aj z iných dokladov ako len z faktúry od dodávateľa
4. Určenie miesta dodania pri on-line účasti na školeniach a iných podobných podujatiach
5. Nové sadzby dane 23% a 19% + 5% – tovary a služby, ktoré im podliehajú..( ako vyhotoviť vyúčtovaciu faktúru v novom roku 2025, ak bola zaplatená záloha 100%, resp. čiastočná v starom roku 2024, ako postupovať ak bude vyhotovený dobropis v novom roku 2025 na dodávku zo starého roka 2024 a iné prípady z praxe, ktoré vzniknú na prelome rokov z dôvodu zmeny sadzieb dane..)
6. Zmena v uplatnení odpočtu dane u novo registrovaného platiteľa  z nakúpených tovarov a služieb pred registráciou – len v prvom zdaňovacom období
7. Odvod dane pri nezákonnom prisvojení si tovaru (nielen pri krádeži)
8. Podávanie daňových priznaní a kontrolných výkazov platiteľom, ktorý si včas nesplnil registračnú povinnosť, za obdobia pred registráciou („koniec podávania len jedného tzv. mimoriadneho daňového priznania“)
9. Uplatňovanie oslobodenia od dane malým podnikom – Novinka!
10. Zmena v lehote vyhotovenia faktúry platiteľom v osobitnom prípade, prípad uvádzania DIČ-a namiesto IČ DPH platiteľom na faktúre, na bločku z e-kasy
11. Zníženie sumy  dokladu z e-kasy, ktorý sa považuje za zjednodušenú faktúru i na účely odpočtu dane (max 400 €!)
12. Ostatné zmeny a doplnenia zákona o DPH
13. Samozdanenie dovozu tovaru určitými platiteľmi od 01.07. 2025 – významná zmena
14. Diskusia, odpovede na otázky

**Lektorské obsadenie:**

Ing. Martin Ťažký - lektor finančnej správy s  dlhoročnou praxou v danej oblasti.

**Spôsob úhrady školenia:**

 Účtovný doklad – faktúra bude vystavená až po uskutočnení školenia a účasti záujemcu na ňom.